Teaser “Dune” Pamer Karakter Utama
Menjelang trailer penuh yang akan dilancarkan sikit masa lagi, Legendary Pictures telah mengeluarkan teaser terbaru Dune yang menawarkan pandangan terbaru karakter dalam filem adaptasi terbaru arahan Denis Villeneuve. Anda boleh saksikan trailer dibawah.  Berdasarkan sebuah novel Frank Herbert’s tahun 1965 yang membawa judul sama, ditetapkan jauh ke masa depan. Bangsawan Leto Atreides telah menerima hak kawasan bagi planet padang pasir merbahaya iaitu Arrakis yang juga dikenali sebagai Dune. Ia adalah satu-satunya sumber “the spice”, bahan paling berharga di alam semesta kerana ia meninggikan tahap pemikiran dan memanjangkan jangka hayat manusia. Walaupun tahu bahawa ini merupakan satu perangkap oleh musuhnya, Harkonnens, Leto tetap membawa anak merangkap waris terakhirnya Paul, kekasih Bene Gesseritnya Lady Jessica dan para penasihat paling dipercayainya ke planet itu. Dia mengambil alih kuasa atas operasi perlombongan ubat itu walaupun terdedah kepada bahaya cacing tanah gergasi di kawasan itu. Apabila keluarga Atreides dikhianati, Paul mengetuai pemberontakan bagi mengembalikan kuasa keluarganya di planet tersebut. Filem ini dibarisi pelakon bintang seperti Timothée Chalamet, Rebecca Ferguson, Oscar Isaac, Josh Brolin, Stellan Skarsgård, Dave Bautista, Stephen McKinley Henderson, Zendaya, David Dastmalchian, Chang Chen, Sharon Duncan-Brewster, Charlotte Rampling, Jason Momoa dan Javier Bardem Dune akan ditayangkan di pawagam tempatan pada 17 Disember ini.